Maðurinn var dæmdur í þriggja mánaða skilorðsbundið fangelsi í gær . Vísir / Vilhelm Í gær dæmdi Landsréttur karlmann í þriggja mánaða skilorðsbundið fangelsi í gær fyrir hótanir og blygðunarsemisbrot á samskiptamiðlinum Snapchat í janúar árið 2018 . Skilaboðin voru send til konu sem maðurinn hafði áður verið að hitta í nokkra mánuði , en hann var starfandi lögreglumaður þegar brotin áttu sér stað . Héraðsdómur hafði sýknað manninn af ákæru um blygðunarsemisbrot vegna skilaboðanna : „ Ætlaru að riða mer a eftir ? [...] Viltu mig ? Riddu mer dóninn þinn [...] Riddu mer beibe , “ en meirihluti Landsréttar komst að þeirri niðurstöðu að umrædd skilaboð brytu í bága við 209. gr. almennra hegningarlaga sem kveður á um refsingu fyrir lostugt athæfi sem særir blygðunarsemi manna eða er til opinbers hneykslis „ Hlutrænt séð verður að telja að ummælin sem um ræðir hafi verið lostug í skilningi ákvæðisins og jafnframt til þess fallin að særa blygðunarsemi brotaþola . Breytir engu þar um þótt ákærði og brotaþoli hafi átt í sambandi um tíma og haft kynferðismök í nokkur skipti eftir að því lauk , “ sagði meðal annars í rökstuðningi meirihlutans . Var meðal annars litið til þess að brotaþoli hafi verið tvítugur að aldri þegar skilaboðin voru send en hinn ákærði átta árum eldri . Eiríkur Jónsson landsréttardómari skilaði sératkvæði í málinu og var sammála meirihluta dómsins um að dæma ætti manninn til refsingar vegna hótanna , en taldi að sýkna ætti manninn af ákæru um blygðunarsemisbrot . Rakti hann þar samskipti ákærða og brotaþola og leit þar meðal annars til emojis , sem oft hafa verið þýtt sem lyndistákn , sem brotaþoli sendi . „ Á milli þeirra orða sem tilgreind eru í 1. ákærulið sendi brotaþoli ákærða meðal annars skilaboðin „ Hahah heyrðu fulli “ og tvenns konar lyndistákn , annars vegar tvö brosandi andlit sem gráta af hlátri ( á ensku hefur táknið heitið „ face with tears of joy “ ) og hins vegar andlit sem blikkar öðru augu og sendir koss sem hjarta fylgir ( á ensku hefur táknið heitið „ face blowing a kiss “ ) . Að loknum síðustu orðunum sem greinir í 1. ákærulið sendi brotaþoli loks skilaboðin „ Heyrðu stopp núna “ og eftir það lauk þeim ummælum sem ákæruvaldið heimfærir undir 209. gr. almennra hegningarlaga . “ Í sératkvæðinu segir að brotaþoli hafi gert mikinn greinarmun á þeim samskiptum sem þóttu vera blygðunarsemisbrot og þeim sem á eftir komu , en þau skilaboð sem fylgdu í kjölfarið vöktu mikinn ótta og glímdi hún við svefnleysi vegna þeirra . „ Þrátt fyrir að tjáning ákærða samkvæmt 1. ákærulið sé rakin smekkleysa verður í ljósi alls framangreinds , sem og að virtri þeirri meginreglu íslensks réttarfars að allan vafa um það hvort refsiákvæði taki til háttsemi ákærða eigi að virða honum í hag , ekki staðhæft að ummæli ákærða teljist lostugt athæfi sem hafi verið til þess fallið að særa blygðunarkennd brotaþola , “ sagði í sératkvæðinu . Landsréttur dæmdi í dag þrítugan karlmann í þriggja mánaða skilorðsbundið fangelsi fyrir hótanir og blygðunarsemisbrot gegn konu sem hann var í sambandi með í nokkra mánuði .